13. März
Dr 13. Merz isch dr 72. Dag vum Gregorianische Kalender (dr 73. in Schaltjohr), dodermit blybe no 293 Däg bis zum Änd vum Johr.

Was isch bassiert? 

 1528: S Chloschter Interlache, dr grescht Landbsitzer im Oberland, wird noch eme Erloss vum Bärner Reformationsmandat vum 7. Februar 1528 ufghobe, syy Biet in dr Kanton Bärn yyglideret.
 1781: Dr Amateuraschtronom Wilhelm Herschel entdeckt dr Planet Uranus.
 1794: Dr Wohlfahrtsuusschuss unter em Maximilien Robespierre losst in dr Naacht uf dr 14. Merz dr Jacques-René Hébert un andri Hébertischte verhafte. Dodermit chunnt dr Groß Terror, wu im Vorjohr bschlosse woren isch, zuen eme erschte Hegschtpunkt.
 2005: Im zweete Durgang vu dr Barlemäntswahl z Kirgisistan, wu d OSZE-Wahlbeobachter massivi Uuregelmäßigkaite feschtstelle, chunnt d Opposition uf nume 6 vu dr 75 Mandat. Des fiert zue dr Tulperevolution un em Sturz vum Bresidänt Askar Akajew un em Premierminischter Nikolai Tanajew.
 2013: Dr Argentinier Jorge Mario Bergoglio wird zum 266. Pascht gwehlt un git sich dr Name Franziskus.

Uf d Wält chuu 
 1265: Eberhard I., Grof vu Wirttebärg
 1827: Heinrich Rudolf Meili, Baaselbieter Bildhauer
 1870: Albert Meyer, Schwyzer Bolitiker un Bundesrot
 1870: Emilie Locher-Werling, Schwiizer Mundartschriftstellere
 1884: Emanuel Stickelberger, Schwyzer Undernäämer und Schriftsteller
 1897: Josef Anton Bueb, dytsche Kommunalbolitiker un Haimetdichter
 1897: Jeghische Tscharenz, armenische Dichter
 1956: Antoinette Eckert, Schwyzer Bolitikeri
 1957: Claudia Bandixen, Schwyzer Bfaareri un Chilcherotsbresidänti
 1961: Manfred Lucha, dytsche Bolitiker
 1984: Teresa Bücker, dytschi Journalischti

Gstorbe 
 1563: Hieronymus Frobenius, Basler Buechdrucker un Verleger
 1817: Emanuel von Wattenwyl, Bärner General un Bolitiker
 1925: William P. McLean, US-amerikanische Bolitiker
 1933: Carl Albert Handschin, Schwyzer Unternämmer un Bolitiker
 1943: Rufus Hardy, US-amerikanische Bolitiker
 1990: Karl Münchinger, dytsche Dirigänt

Weblink 

0313